open-index/open-wikipedia-markdown huggingface dataset:
Аспасија

thumb|Откриена во 1777 година, оваа мермерска херма е римска копија на оригиналот од 5 век п.н.е. и е можно да претставува погребна стела на Аспасија.

**Аспасија** (Aspasia; ; околу 470 пр.н.е. во Милет; † 400 пр.н.е. во Атина) — влијателен имигрант во Атина која била придружник на државникот Перикле.

## Животопис
Аспасија и Перикле имале син со име Перикле Младиот, но сите детали за нивниот брачен статус не се познати. Според Плутарх, нејзината куќа станала интелектуален центар во Атина, привлекувајќи ги најистакнатите писатели и мислители, вклучувајќи го и филозофот Сократ. Исто така, се сугерира дека учењата на Аспасија влијаеле врз Сократ. Така, од неа Сократ ја изучувал поезијата, Платон философијата, а Перикле говорништвото. Аспасија била спомената во пишувањето на филозофите Платон, Аристофан, Ксенофонт и други автори од тоа време. Иако таа го поминала поголемиот дел од својот живот во Грција, само неколку детали од нејзиниот живот се целосно познати. Улогата на Аспасија во историјата обезбедува клучен увид за разбирањето на жените на Стара Грција. Многу малку се знае за жените од нејзиниот временски период. Всушност, еден научник изјавил дека, да се поставуваат прашања за Аспасија, е да се поставуваат прашања за половина од човештвото.

## Наводи

Категорија:Стар век
Категорија:Луѓе од стариот век
Категорија:Историја
Категорија:Несигурна година на раѓање
[Категорија:[Јован Зонара
Едноминутни новели

**Едноминутни новели** (унгарски: *Egyperces Novellák*) е збирка куси раскази од унгарскиот писател Иштван Еркењ (*Örkány István*). Збирката е објавена во 2005 година од издавачката куќа “Темплум”. Преводот од унгарски јазик е направен од Анамарија Цинеге Панзова.

## Технички податоци
Збирката “Едноминутни новели” е објавена како 31 книга на библиотеката “Магма”. Книгата е отпечатена во мал формат (18 сантиметри), во мек повез и има 154 страници. Каталогизацијата е извршена во Националната и универзитетска библиотека “Св. Климент Охридски” - Скопје и ја носи ознаката ISBN 9989-902-64-Х. Графичкото уредување и дизајнот на книгата е дело на фирмата “Точка”, а на предната корица е ставена слика на “Трегер и Трегер” (Träger & Träger). На задната корица се наоѓа мал осврт врз делото. Печатењето на книгата било овозможено со финансиска поддршка од Унгарската книжевна фондација.

## Содржина
Збирката “Едноминутни новели” содржи две воведни објаснувања (“Упатство за употреба” и “Што е тоа гротеска?”), како и 60 куси раскази, собрани во неколку циклуси. На крајот на книгата се наоѓа белешка за авторот, како и хронологија на животот на Еркењ, подготвена од Златко Панзов. Исто така, збирката содржи и цртежи, кои се дело на Еркењ. Во збирката се поместени следниве раскази:
* Циклус “Претходници”, со расказите: Во лудница, Сатаната во Фиред.
* Циклус “Состојби”, со расказите: Нема ништо ново, Што е ова? Што е ова?, Смртта на глумецот, Престиж, Смртта на гледачот, Старееме, Феномен, Упорна печатна грешка (поправка на грешката), Информација, Климакс, Сифонска смрт, IN MEMORIAM, д-р К. Х. Г.
* Циклус “Портрети”, со расказите: Машки портрет, Еден совесен читател.
* Циклус “Сликите на едно време”, со расказите: Перпетуум мобиле, Зад линијата на фронтот, Посветите на еден унгарски писател, Испитување на карактерот, Слика на едно време.
* Циклус “Опачини”, со расказите: Лош сон, Италија, Секогаш има надеж.
* Циклус “Варијации”, со расказите: Избавителот; Мал оглас; Вест; Често многу добро се согласуваме во најсложените работи, но се случува за наједноставни прашања да не можеме да најдеме заеднички јазик.
* Циклус “Стеснетост”, со расказите: Нашите чеда, Ќофтиња, апел, Професионална гордост, Ahasver, Судбината на уметникот.
* Циклус “Соопштенија”, со расказите: Соопштение на Друштвото за заштита на животни, Инвентар, Најди ја грешката!, Како се чувствуам, Испитување на јавното мислење, Уште и праша.
* Циклус “Можности”, со расказите: Празна страница; Изјава; Информации, ограничувања на сообраќајот во врска со настаните на први февруари; Контемплации во визбата; Скромност; Време на насилство; Семејни вести; Наслови во весници; Залудно ни успева да разјасниме некое прашање, веднаш се појавува следната загатка; Оптичка измама; Дом.
* Циклус “Параболи”, со расказите: Возачот, Што сè треба да се знае, Нововенчани на меден месец на лепливата хартија (се мисли на муволовка), Трилер, Смислата на животот, Мемоарите на една баричка, Говор во парламентот, Надворешна конјугација.

## Наводи

Категорија:Унгарска книжевност
Категорија:Унгарски писатели
Категорија:Изданија на Темплум
Заедничка каротидна артерија

Во анатомијата на човекот, левата и десната **заедничка каротидна артерија** се артерии кои ги снабдуваат главата и вратот со оксидирана крв. Левата заедничка каротидна артерија поаѓа од аортниот лак, а десната од брахиоцефаличната артерија. Во вратот, овие артерии се делат на надворешна и внатрешна каротидна артерија.

Категорија:Артерии
Ден Роудс

**Ден Роудс** (англиски: *Dan Rhodes*) (1972, Кент, Велика Британија) е британски писател, кој пишува раскази и романи.

## Животопис
Роудс е роден во 1972 година, во Кент, Велика Британија.

## Творештво
Роудс ги објавил збирките раскази “Антропологија и сто други раскази” и “Не ми ја кажувај вистината за љубовта”, како и романот “Тимолеон Виета, врати се дома”. Неговата збирка е објавена на македонски јазик во 2005 година, од издавачката куќа “Темплум”, а во превод на Владимир Јанковски.

## Наводи

Категорија:Книжевност
Категорија:Британска книжевност
Категорија:Британски писатели
Северна Фризија (појаснување)

**Северна Фризија** може да се однесува на следниве географски единици:

* Северна Фризија — регион во Северното Море
* Северна Фризија (округ) — административна единица во сојузната покраина Шлезвиг-Холштајн
Антропологија (книга)

**Антропологија и сто други раскази** (англиски: *Anthropology and a hundred other stories*) е збирка куси раскази од британскиот писател Ден Роудс (*Dan Rhodes*). Збирката е објавена во 2005 година од издавачката куќа „Темплум“. Преводот од англиски јазик е направен од Владимир Јанковски.

## Технички податоци
Збирката „Антропологија и сто други раскази“ е објавена како 27 книга на библиотеката „Магма“. Книгата е отпечатена во мал формат (18 сантиметри), во мек повез и има 110 страници. Каталогизацијата е извршена во Националната и универзитетска библиотека „Св. Климент Охридски“ - Скопје и ја носи ознаката ISBN 9989-902-53-4. Графичкото уредување и дизајнот на книгата е дело на фирмата „Точка“, а на предната корица е ставена слика на Тифани Тарт (*Tiphanie Tart*). На задната корица се наоѓа мал осврт врз делото.

## Содржина
Збирката „Антропологија и сто други раскази“ содржи 101 кус расказ, а на крајот на книгата се наоѓа белешка за авторот. Оваа збрика е прво дело на Роудс и таа претставува еден вид прозен експеримент, бидејќи секој расказ содржи 101 збор. Во расказите, со употреба на многу хумор, најчесто се опишуваат необични ликови и необични ситуации. Во збирката се поместени следниве раскази:
Антропологија, Бакнеж, Бакнување, Бебе, Бесконечно, Билтен, Боја, Борба, Бродолом, Верен, Видео, Виолини, Врисоци, Вулкан, Гола, Добро, Дух, Етикетирана, Забава, Загуба, Заедништво, Заминување, Зборови, Звуци, Змии, Игри, Искрена, Искреност, Историја, Истражување, Јајца, Јас, Јоргован, Калап, Кармин, Кенгур, Клуб, Лезбијка, Лице, Мадрид, Мармалад, Музеј, Наплаќање, Невиност, Нож, Нормално, Обична, Отвореност, Очекувано, Палка, Паметен, Пари, Парчиња, Патување, Патокази, Пепел, Пиење, Пилот, Пипкање, Пловење, Плоча, Пневмонија, Прав, Преврзување, Пријатели, Приколка, Природа, Проба, Проблем, Продавачка, Пруст, План, Плачење, Поддршка, Рамнодушност, Реално, Себе, Сеќавања, Скапоценост, Слепец, Смеење, Специјален, Спиење, Справување, Стакло, Ствари, Суши, Таксидермија, Треперења, Тикви, Трактор, Трик, Убавина, Фуџи, Хемиклија, Хобија, Цвеќиња, Цртеж, Црти, Шнауцер, Штедење.

## Наводи

Категорија:Дела на Ден Роудс
Категорија: Изданија на Темплум
Клингенберг

**Клингенберг** може да се однесува на следниве места во Германија:

* Клингенберг на Мајна — град во округот Милтенберг, Баварија
* Клингенберг (Саксонија) — општина во округот Саксонска Швајцарија-Источни Рудни Планини, Саксонија
Морис Кантен де Латур

**Морис Кантен де Латур** (; 5 септември 1704 — 17 февруари 1788) — француски портретист кој работел во стилот рококо, претежно во пастелна техника. Сликал многу познати личности, меѓу кои Волтер, Жан Жак Русо, Луј XV и Мадам де Помпадур.

## Животопис
Роден е во Сен Кантен како син на музичар кој не му одобрувал стане сликар. На 15-годишна возраст се преселил во Париз, каде учел сликарство кај фламанскиот сликар Жак Спуд. Во 1724 г. отишол во Ремс, а во 1725 г. во Англија. Во 1727 г. се вратил во Париз и го продолжил ликовното образование. По враќањето во Париз почнал да работи со пастели.

Во 1737 г. ја направил првата изложба од вкупно 150 портрети кои станале гордост за Парискиот салон во следните 37 години. Латур се истакнал како врвен потртетист, обдарувајќи ги личностите со посебна драж и интелигенција.

Во 1746 г. е примен во Кралската академија на сликарството и вајарството, а во 1751 г. станува нејзин советник. Во 1750 г. бил назначен за портретист на кралот и останал во служба до 1773 г, кога доживеал нервен слом. Подоцна Латур основал ликовна школа и почнал да се занимава со одбротворни алтивност пред да се повлече во домашен кревет поради душевна болест. На возраст од 80 години се повлекол од работата, враќајќи се во Сен Кантен, каде починал по три години.

## Галерија

File:Louis15-1.jpg|Кралот Луј XV
File:Maurice Quentin de La Tour - Madame de Pompadour dans son cabinet de travail.jpg|Мадам де Помпадур
File:Jean-Jacques Rousseau (painted portrait).jpg|Жан Жак Русо
File:Maurice-Quentin de La Tour, Portrait de Marie Leczinska, reine de France (1748) - 02.jpg|Кралицата Марија Лешчињска
File:Jean d'Alembert.jpeg|Жан Даламбер
File:Charles Louis Auguste Fouquet.jpg|Шарл Луј Огист Фуке
File:Maurice Quentin de La Tour Prince Henry Benedict Clement Stuart.jpg|Принцот Хенри Бенедикт Клемент Стјуарт
File:Emilie_Chatelet_portrait_by_Latour.jpg|Емили ди Шатле
File:D'après Maurice Quentin de La Tour, Portrait de Voltaire, détail du visage (château de Ferney).jpg|Волтер


## Наводи

* "Maurice Quentin de La Tour." (1994) *Encyclopædia Britannica*, 15th ed. London: Cambridge University Press.
* Masters 
* Neil Jeffares, Dictionary of pastellists before 1800, online edition

## Надворешни врски

* Интеркативно разгледување на делата на Латур   

Категорија:Родени во 1704 година
Категорија:Починати во 1788 година
Категорија:Портретисти
Категорија:Француски сликари
Категорија:Луѓе од Сен Кантен
Прислушкувач

**„Прислушкувач“** (германски: *Der Ohrenzeuge*) — збирка куси раскази од германскиот писател Елијас Канети. Првобитно, збирката е објавена во 1974 година, а македонскиот превод е објавен во 2010 година, од издавачката куќа „Темплум“. Преводот од германски јазик е направен од Бисера Анастасова.

## Технички податоци
Збирката е објавена како 84 книга на библиотеката „Магма“. Книгата е отпечатена во мал формат (17 сантиметри), во мек повез и има 121 страница. Каталогизацијата е извршена во Националната и универзитетска библиотека „Св. Климент Охридски“ - Скопје и ја носи ознаката ISBN 978-9989-189-76-0. Графичкото уредување и дизајнот на книгата е дело на фирмата „Кома“. На предната корица е ставена слика на Никол Ајзенман (*Nicole Eisenman*). На задната корица се наоѓа мал осврт врз делото и куса биографија на авторот.

## Содржина
Збирката „Прислушкувач“ содржи 50 куси раскази, кои претставуваат  литерарно-психолошки опис на 50 различни карактери. На крајот на книгата се наоѓа белешка за авторот. Во збирката се поместени следниве раскази: Најавувачката на кралеви, Подлизуркото, Поднесителот, Самодарителката, Дојавувачот, Љубителот на топли солзи, Слепецот, Големецот, Чувствителната на мириси, Имотот, Гласникот на смртта, Сомничавиот, Дождовникот на убавината, Заводничката, Злобникот, Вечно виновната, Збунувачкиот соговорник, Лудата по чаршафи, Колекционерот на вода, Брзоплетиот, Правоговорителката, Прислушкувачот, Губителот, Намотувачката на зловолие, Авантуристот, Месечевата братучетка, Крадливецот, Завештаниот, Ловецот на пакости, Оштетената, Археократката, Спокојната меѓу коњи, Книжниот молец, Прогонуваната, Изморената, Влечкото, Покорниот, Желната за султанот, Срамежливата соговорничка, Боговозвишувачот, Негувателката на гранит, Истражувачот на величини, Ѕвездено јасната, Сквернавителот на херои, Маестрозото, Освоената, Алчниот за мажи, Паталецот, Измислената, Неприсилениот.

## Наводи

Категорија:Германски книги
Категорија:Дела на Елијас Канети
Категорија:Изданија на Темплум
Категорија:Појавено во 2010 година во Македонија
Роман со кокаин

**„Роман со кокаин“** (руски: *Роман с кокаином*) е роман од рускиот писател Михаил Агеев. Романот за првпат бил објавен во 1934 година, излегувајќи во повеќе продолженија во „Илустриран живот“ (*Иллюстрованная жизнь*), а потоа, првиот дел бил објавен во списанието „Броеви“ (*Числа*), додека две години подоцна, романот било бјавен како посебно издание. Во 1980-тите, се појавил францускиот превод на романот, а потоа следувал и англискиот превод. Македонскиот превод е објавен во 2007 година, од издавачката куќа Темплум.

## Технички податоци
Романот е објавен како 52 книга на библиотеката „Магма“. Преводот од руски јазик е направен од Павел Попов. Книгата е отпечатена во мал формат (18 сантиметри), во мек повез и има 224 страници. Каталогизацијата е извршена во Националната и универзитетска библиотека „Св. Климент Охридски“, Скопје и ја носи ознаката ISBN 978-9989-189-02-9. Графичкото уредување и дизајнот на книгата е дело на фирмата „Точка“. На крајот од книгата се наоѓа белешка за авторот и делото, додека на задната корица е даден кус осврт врз делото. 

## Содржина
Романот содржи неколку поглавја: 
* Гимназијата
* Соња
* Кокаинот
* Мисли

Дејството на романот се одвива во Москва, за време на Првата светска војна и го прикажува животот на главниот јунак Вадим Маслеников, од неговите гимназијалски денови (на шеснаесеттина години) па натаму. За време на средношколските денови, Вадим е еден од главните лица во неговиот клас. Станува збор за правдољубиво, сиромашно момче кое е опседнато со сексуалноста. Истовремено, тој се однесува многу лошо кон мајка му, срамејќи се од нејзината сиромаштија. По завршувањето на гимназијата, Вадим ја запознава Соња во која неизмерно се вљубува. Поради неговата огромна љубов, тој не е во состојба да има сексуален однос со неа и дури подоцна, кога таа го кани во својот дом и го запознава со сопругот, воден од љубомората, тој започнува механички да одржува сексуални односи со неа. Гледајќи дека нивната љубов полека се гаси, Соња му пишува писмо на Вадим, со кое ја прекинува врската. Разочаран, Вадим случајно пробува кокаин, а потоа станува целосно зависен од дрогата. Најпосле, како последица на постојаното шмркање на кокаинот, Вадим е физички исцрпен и постојано доживува халуцинации. Еден ден, во зимата 1919 година, по неколку неуспешни обиди да се одвикне од дрогата, тој се појавува во една воена болница. Таму му кажуваат дека за неговото лечење би било посоодветно да го префрлат во психијатриската клиника, но за тоа е потребно одобрение од раководителот Буркевиц, кој е пријател на Вадим од гимназиските денови. Вадим одбива да преноќи во болницата за да го почека одобрението и се враќа дома, каде испива чаша со голема доза на кокаин и умира. Утредента, неговото мртво тело го носат во болницата, а во џебот од палтото наоѓаат ситни парички и тетратка со белешки, на која е напишано: “Буркевиц одби”.

## Наводи

Категорија: Дела на Михаил Агеев
Категорија: Изданија на Темплум
Категорија:Руски романи
Роберт Валзер

мини|Роберт Валзер
**Роберт Валзер** (германски: *Robert Valser*) (1878, Бил, Германија - 1956, Швајцарија) бил германски писател, кој пишувал поезија, раскази и романи.

## Животопис
Валзер е роден во 1878 година, во Бил, Германија. По завршувањето на училиштето се вработил како помошник-службеник во една банка, а подоцна работел и во фабрика за машини за шиење и во електродистрибуција, како слуга.

Од 1905-1906 година, Валзер живеел во Берлин, кој го напуштил во 1913 година, враќајќи се во родниот град. Таму изнајмил соба во одделот за слугите во хотелот “Син крст”, каде живеел повлечен и сиромашен живот. Во 1920-тите, Валзер се преселил во Берн, каде повторно живеел повлечен живот во едно поткровје. На почетокот на 1929 година, поради психичка криза, против својата волја, Валзер бил однесен во психијатриската клиника “Херизау”, каде останал затворен до крајот на животот. Умрел на Божиќ, во 1956 година, за време на една осамена прошетка по снегот.

## Творештво
Валзер започнал како поет. Неговите први песни, објавени во 1898 година, му овозможиле да навлезе во литературните кругови на Минхен и на Берлин. Во 1907 година го објавил првиот роман “Децата на Танер”, следната година излегол неговиот втор роман “Калфа”, а во 1909 година и третиот роман “Јакоб фон Гунтен”. Иако трите романи биле забележани од критиката, сепак, Валзер не успеал да се наметне на литературната сцена во Берлин и затоа, разочаран, се вратил во родниот град.

Во 1917 и 1918 година ги објавил кратките прозни дела “Мала проза” и “Животот на поетот”. Неговот најзначајно дело од овој период е долгиот расказ “Прошетка” од 1917 година. Истата година го напишал романот “Тоболд”, кој останал неотпечатен и денес се смета за исчезнат. Истата судбина го затекнала и романот “Теодор” од 1921 година. Во овој период, Валзер објавувал во дневните весници и во книжевните списанија, но успеал да објави само една книга - “Роза”, во 1925 година. Од овој период потекнуваат и бројни раскази, како и романот од 1925 година, “Разбојници - роман”. Овие скици, ссочувани на 526 листови, напишани со молив, со ситен ракопис долго време биле сметани за тајни ракописи, но почнувајќи од 1980-тите, во текот на цели 20 години, ракописите на Валзер биле одгатнати и објавени во текот на 1985-2000, во шест тома, под насловот “Од областа на моливот”. Во 1933 година, останувајќи засекогаш затворен во психијатриската клиника “Херизау”, Валзер се откажал од пишувањето.

За време на животот, Валзер останал непознат, иако некои негови современици (Франц Кафка, Херман Хесе, Курт Тухолски, Роберт Музил и Валтер Бенјамин) многу го ценеле неговото дело. Денес, тој се смета за водечки германски писател од првата половина на XX век.

## Наводи

Категорија:Германски писатели
Категорија:Родени во 1878 година
Категорија:Починати во 1956 година
Случаи

**Случаи** е збирка куси раскази од рускиот писател Данил Хармс. Збирката е објавена во 2004 година, од издавачката куќа “Темплум”.

## Технички податоци
Збирката “Случаи” е објавена како 11 книга на библиотеката “Магма”. Книгата е отпечатена во мал формат (18 сантиметри), во мек повез и има 128 страници. Преводот од руски јазик е дело на Павел Попов. Каталогизацијата е извршена во Националната и универзитетска библиотека “Св. Климент Охридски” - Скопје и ја носи ознаката ISBN 9989-902-36-4. Графичкото уредување и дизајнот на книгата е дело на фирмата “Точка”, а книгата е испечатена во печатницата “Боро графика”. На предната корица е ставена фотографија од доцните дваесетти години на XX век, на која се прикажани маж и жена со повреди на главата, здобиени во сообраќајна несреќа. На крајот од книгата е дадена хронологија на животот на Хармс, напишана од Анатолиј Алекандров, по што следуваат три страници со фотографии на Хармс. На задната корица се наоѓа мал осврт врз делото.

## Содржина
Збирката ги содржи следниве раскази:
* Случки
* Паѓаат старици
* Сон
* Столарот Кушаков
* Загуби
* Што се продава сега во продавниците
* Борци
* Линчување
* Средба
* Случка
* Случајот со Петраков
* Федја Давидович
* Сандак
* Машкин го убил Кошкин
* Почеток на мошне убав летен ден
* Рехабилитација
* Ме нарекуваат мајмун
* Сега ќе раскажам...
* Симфонија
* Сликарот и часовникот
* Сонет
* Паѓање
* Судбината на жената на професорот
* Неочекувана пијанка
* Пречка
* Младичот кој го зачуди чуварот
* Иван Јаковлевич Бобов се разбудил...
* Спомените на еден мудар старец
* Историска епизода
* Витез
* Пет недовршени приказни
* Оптичка измама
* Сказна
* Таинствена случка
* Натпреварување
* Врска
* Неуспешна претстава
* Четири илустрации
* Прво и второ
* Мојот метод
* Настан
* Метален поглед
* Ток!
* Литерарни анегдоти
* Анегдоти од животот на Пушкин
* За Пушкин
* Пушкин и Гогољ

## Наводи

Категорија:Дела на Данил Хармс
Категорија:Изданија на Темплум
Конзервирани импресии

**„Конзервирани импресии“** — збирка куси раскази од македонскиот писател Горан Стефановски. Збирката е објавена во 2004 година од издавачката куќа „Темплум“.

## Технички податоци
Книгата е објавена како 13 книга на библиотеката „Магма“. Книгата е отпечатена во мал формат (18 сантиметри), во мек повез и има 107 страници. Каталогизацијата е извршена во Националната и универзитетска библиотека „Св. Климент Охридски“ - Скопје и ја носи ознаката ISBN 9989-902-38-0. Графичкото уредување и дизајнот на книгата е дело на фирмата „Точка“, а книгата е испечатена во печатницата „Винсент графика“. На предната корица се ставени објекти од Жерар Брасел. На задната корица се наоѓа мал осврт врз делото.

## Содржина
Збирката „Конзервирани импресии“ содржи 101 кус расказ. Од нив, расказите под реден број 1-20 претходно биле објавени во списанието „Разгледи“, во 1974 година; оние под реден број 21-45 биле објавени во „Разгледи“, број 5, од 1979 година; оние под реден број 46-72 биле првобитнообјавени во „Разгледи“, број 10, од 1980 година; додека расказите под реден број 73-101, напишани во периодот 1980-1983, за првпат се објавени во оваа збирка.

## Наводи

Категорија:Дела на Горан Стефановски
Категорија:Изданија на Темплум
Категорија:Книги од 2004 година
Категорија:Македонски раскази
Категорија:Појавено во 2004 година во Македонија
Категорија:Македонски дела од 2004 година
Необични приказни

**Необични приказни** (српски: *Необичне приче*) е збирка куси раскази од српскиот писател Давид Албахари. Збирката е објавена во 2004 година од издавачката куќа „Темплум“. Преводот од српски јазик е направен од Виткор Шиков.

## Технички податоци
Збирката „Необични приказни“ е објавена како 16 книга на библиотеката „Магма“. Книгата е отпечатена во мал формат (18 сантиметри), во мек повез и има 79 страници. Каталогизацијата е извршена во Националната и универзитетска библиотека „Св. Климент Охридски“ - Скопје и ја носи ознаката ISBN 9989-902-44-5. Графичкото уредување и дизајнот на книгата е дело на фирмата „Точка“, а книгата е испечатена во печатницата „Винсент графика“. На предната корица е ставена слика на Пол Дроан (*Paul Drohan*). На задната корица се наоѓа мал осврт врз делото.

## Содржина
Збирката „Необични приказни“ содржи 60 куси раскази, а на крајот на книгата се наоѓа кус осврт на расказите на Албахари, под наслов „Проѕирност на нештата“, напишан од Виктор Шиков. Во збирката се поместени следниве раскази:
Снег; Читател; Звук; Погодување; Пет, не повеќе; Лист; Мачка; Жубор; Маса; Тишина; Рид; Кондуктер; Брод; Купола; Валзер; Обвинет; Небо; Внатре; Надзорник; Внимателност; Ненапишана приказна; Последица; Истражувач; Болничарка; Совршенство; Слушалка; Ноќ; Среќа; Круг; Судба; Точност; Татко ми во базен; Пријателство; Сенка; Вечер; Реченица; Професор Петровиќ; Пакет; Разлика; Моќта на песната; Во шума; Само ова; Момче; Слугинка; Ден во животот на еден рачен часовник; Разгледници; Временски прилики; Освојување на просторот; Скок; Исчезнување; Збрка; Одлука; Совладување на ужасот; Меѓународен натпревар; Лизарче; Повторување; Сосетка; Убавина; Глас; Не може од ова да се направи приказна.

## Наводи

Категорија: Дела на Давид Албахари
Категорија: Изданија на Темплум
Одбрани трудови

**„Одбрани трудови“** — збирка раскази на македонскиот писател Горан Петревски. Збирката е објавена во 2014 година од издавачката куќа „Темплум“.

## Технички податоци
Збирката „Одбрани трудови“ е објавена како 112 книга на библиотеката „Магма“. Книгата е отпечатена во мал формат (17 сантиметри), во мек повез и има 128 страници. Каталогизацијата е извршена во Националната и универзитетска библиотека „Св. Климент Охридски“ - Скопје и ја носи ознаката ISBN 978-608-4658-33-7. Графичкото уредување и дизајнот на книгата е дело на фирмата „Кома“, а сликата на предната корица е преземена од *The Royal Art Lodge*. На задната корица се наоѓа куса биографија на авторот, како и мал осврт врз делото.

## Содржина
Збирката содржи предговор, напишан од авторот (насловен како: „Ова не важи“) и 14 раскази:
* Крај
* Мајка
* Понекогаш
* Последното царство
* Враќање
* Премиера
* Средба
* Солзи
* Прашање и одговор
* Љубов: преиспитување
* Последниот сон
* Смрт
* За што размислувам
* За што не размислувам

## Надворешни врски
* Горан Петревски, „Понекогаш“
* Горан Петревски, „За што не размислувам“

## Наводи

Категорија:Дела на Горан Петревски
Категорија:Изданија на Темплум
Категорија:Книги од 2014 година
Категорија:Македонски раскази
Категорија:Македонски дела од 2014 година
Категорија:Појавено во 2014 година во Македонија
Другата во мене (филм)

**„Другата во мене“** — филм во режија на Нил Џордан. Главните улоги ги играат: Џоди Фостер, Теренс Хауард, Нивен Ендрјуз и Ники Кат.

## Содржина
Ерика Бејн е радиоводителка од Њујорк. Нејзиниот живот во потполност се менува по еден вооружен напад, кога таа е тешко ранета, а нејзиниот свршеник е убиен. Таа не е способна да ја надмине трагедијата и почнува навечер да талка по улиците со намера да ги пронајде злосторниците. Нејзината потрага по правдата го привлекува вниманието на јавноста и наскоро, целиот град постанува опседнат со нејзините акции.

## Наводи

Категорија:Филмови со Џоди Фостер
Категорија:Филмови со Теренс Хауард
Категорија:Филмови на Нил Џордан
Категорија:Филмови на англиски јазик
Категорија:Филмови поврзани со убиства
Категорија:Филмови чие дејствие се одвива во Њујорк
Категорија:Филмови од 2007 година
Пепелта на Ангела (филм)

**„Пепелта на Ангела“** (англиски: *Angela's Ashes*) е филм од 1999 година, во режија на Алан Паркер. Главните улоги ги играат: Емили Вотсон и Роберт Карлајл. Филмот е заснован врз автобиографската книга на Френк Мекорт.

## Содржина
Филмот го прикажува животот на младиот Френки и неговото семејство, кои се трудат да ја избегнат сиромаштијата во Ирска. Поради тоа што татко му потекнувал од Северна Ирска, Френки има проблеми да најде работа, иако се борел против ИРА. Сепак, кога ќе дојде до некаква заработувачка, Френки ги троши парите на пиење.  

## Наводи

 Категорија: Филмови со Емили Вотсон
Категорија: Филмови на Алан Паркер
Категорија:Филмови од 1999 година
Категорија:Филмови на англиски јазик
Дорс (филм)

**Дорс** (англиски: *The Doors*) е американски филм, во режија на Оливер Стоун. Главните улоги ги играат: Вал Килмер и Мег Рајан.
## Содржина
Филмот го прикажува животот на пејачот на легендарната група Дорс (*The Doors*), Џим Морисон (го глуми Вал Килмер), почнувајќи од студентските денови на Филмската академија во Лос Анџелес до неговата смрт во Париз, во 1971 година.

## Наводи

Категорија:Американски филмови
Категорија:Филмови со Вал Килмер
Категорија:Филмови со Мег Рајан
Категорија:Филмови со Кајл Меклахлан
Категорија:Филмови на Оливер Стоун
Категорија:Биографски филмови
Категорија:Филмови за музичари
Категорија:Филмови за пејачи
Категорија:Филмови на англиски јазик
Категорија:Филмови од 1991 година
Сите се добро (филм)

**„Сите се добро“** (англиски: *Everybody's Fine*) — американски филм од 2009 година, во режија на Кирк Џоунс (Kirk Jones). Главните улоги ги играат: Роберт Де Ниро (Robert De Niro), Дру Баримор (Drew Barrymore), Сем Роквел (Sam Rockwell) и Кејт Бекинсејл (Kate Beckinsale). Филмот претставува преработка на истоимениот италијански филм на режисерот Џузепе Торнаторе (Giuseppe Tornatore). Откако го видел филмот на претпремиерната претстава, Пол Макартни ја напишал песната „Сакам да се вратам дома“ (I want to come home) која била номинирана за наградата „Златен глобус“ за најдобра оригинална песна.

## Содржина
Френк Гуд (го игра Де Ниро) го поминал целиот живот во локалната фабрика за кабли, напорно работејќи за да го прехрани своето семејство. Кога заминува во пензија, осум месеци по смртта на сопругата, тој сфаќа дека во изминатите години поминувал малку време со своите четири деца и решава повторно да се зближи со нив. Додека ги посетува едно по едно, Френк открива дека нивните животи не се совршени како што тие ги прикажуваат... 

## Наводи

Категорија:Филмови на англиски јазик
Категорија:Американски филмови
Категорија:Филмови со Роберт де Ниро
Категорија:Филмови со Дру Баримор
Категорија:Филмови со Сем Роквел
Категорија:Филмови со Кејт Бекинсејл
Категорија:Филмови од 2009 година
Категорија:Филмови на Кирк Џоунс
Категорија:Филмови за семејства
Категорија:Филмови чие дејствие се одвива во САД
Мама Рома (филм)

**Мама Рома** е италијански филм од 1962 година, во режија на Пјер Паоло Пазолини, кој е автор и на сценариото. Главните улоги ги играат: Ана Мањани и Еторе Гарофоло. Филмот е снимен во црно-бела техника, со моно звук.
## Содржина
Во филмот се прикажува тешкиот живот на една римска проститутка (ја игра Мањани), која на сите начини се обидува да му обезбеди пристоен живот на својот син....

## Наводи

Категорија: Филмови на италијански јазик
Категорија: Италијански филмови
Категорија:Филмови од 1962 година
Категорија: Филмови на Пјер Паоло Пазолини
Категорија: Филмови со Ана Мањани
Категорија:Црно-бели филмови
Џулиет Луис

200px|мини|Џулиет Луис во 2024 година
**Џулиет Луис** — американска филмска и телевизиска глумица и рок-музичарка.

## Животопис
## Глумечко творештво
Џулиет Луис станала славна со својата улога во филмот “Рт на стравот” (*Cape Fear*) од 1991 година, за која била номинирана за наградите “Златен глобус” и “Оскар” за најдобра споредна улога. Потоа, таа следувале поголеми улоги во филмовите: „Другата сестра“,  “Што го јаде Гилберт Гејп”, “Родени убијци” (*Natural born killers*), “Вечерна ѕвезда”, “Калифорнија” и “Од самрак до зори” (*From dusk till dawn*). 
Џулиет Луис има остварено запазени улоги и во неколку телевизиски серии. Така, таа ја играла улогата на Теми Хемфилд во телевизиската драма “Фирма”, која започнала да се прикажува во 2012 година на телевизиските канали NBC и AXN. За својата работа на телевизијата, таа двапати била номинирана за наградата “Еми”.
мини|лево|Џ. Луис на концерт, 2007&nbsp;г.
## Музичко творештво
Џулиет Луис е позната и како рок-музичарка. Така, таа била пејачка во групата “Џулиет енд д ликс”, со која настапувала од 2003 до 2009 година, при што снимила три албуми, а потоа продолжила со групата „Њу романтикс“ со која го снимила албумот „Terra Incognita“.
мини|десно|Џ. Луис на концерт, 2007&nbsp;г.
## Наводи

Категорија:Американски глумци
Категорија:Рок-музичари
Категорија:Живи луѓе
Категорија:Родени во 1973 година
Категорија:Пејачи од Лос Анџелес
Категорија:Американски филмски глумци
Александер Скарсгорд

**Александер Скарсгорд** — шведски филмски и телевизиски глумец.

## Животопис
мини|лево|А. Скарсгорд во 2011&nbsp;г.
Александер Скарсгорд е најстариот син на познатиот шведски глумец Стелан Скарсгорд. Пред камерите се појавил уште на 13-годишна возраст. Кога наполнил 19 години се пријавил во шведската армија, каде отслужил 18 месеци во единицата за антисаботажа и антитероризам. Александер, кој е висок 194 сантиметри, своевремено бил во врска со глумицата Кејт Босворт, но се разделиле во 2011 година.

## Творештво
мини|лево|А. Скарсгорд во 2010&nbsp;г.
Својата прва улога, Александер Скарсгорд ја имал уште на 13-годишна возраст, во серијата „Кучето што се смее“, со која станал славен во Шведска. Поради притисокот на популарноста, Александер се откажал од глумата и направил пауза од седум години. Подоцна, тој стекнал светска слава со улогата на вампирот Ерик Нортман, во телевизиската серија „Вистинска крв“ (*True blood*), која се прикажувала на каналот „HBO“. Исто така, тој играл и во мини-серијата “Генерација на убијци”, каде го толкувал ликот на Бред „Ајсмен“ Колберт. Во 2009 година, тој се појавил во видео спотот за песната „Папараци“ (*Paparazzi*) на Лејди Гага (*Lady Gaga*). 
Покрај улогите во телевизиските серии, Александер Скарсгорд глумел и во повеќе филмови, како што се: “Меланхолија”, „Неповрзан“, „Исток“ и „Што знаеше Мејси“.
мини|десно|А. Скарсгорд на телевизиски фестивал во 2009&nbsp;г.
## Наводи

Категорија:Шведски глумци
Категорија:Живи луѓе
Категорија:Родени во 1976 година
Категорија:Луѓе од Стокхолм
Хајденау

**Хајденау** може да се однесува на следниве места во Германија:

* Хајденау (Нордхајде) — општина во округот Харбург, Долна Саксонија
* Хајденау (Саксонија) — град во округот Саксонска Швајцарија-Источни Рудни Планини, Саксонија
Словенечка извозна и развојна банка

**Словенечка извозна и развојна банка** (словенечки: *Slovenska izvozna in razvojna banka*, *SID banka*) претставува државна институција за осигурување и финансирање на извозот, како и поддршка на претприемништвото и економскиот развој, воопшто. Банката е во целосна државна сопственост.

## Историја
Со цел да се обезбеди осигурување и финансирање на извозот, во 1992 година Словенија формирала посебна јавна институција за оваа намена, под името: "Словенечко друштво за осигурување и финансирање на извозот на Словенија" (*Slovenska izvozna družba za zavarovanje in financiranje izvoza Slovenije*). Покрај со поддршка на извозот, таа се занимавала и со поддршка на претприемништвото, односно на економскиот развој на Словенија. Затоа, во 2006 година институцијата била преименувана во *Словенечка извозна и развојна банка* (SID). Во истата година, SID добила дозвола од Централната банка на Словенија за обезбедување банкарски и други финансиски услуги за потребите на словенечките претпријатија.

## Сопственичка структура
Основачкиот капитал на банката изнесува 300 000 090,70 евра, а Република Словенија е единствениот сопственик. На крајот од 2011 година, сопственичката структура на банката била следна:

Табела 1. Сопственичка структура на SID (31 декември 2011)

## Мисија, визија и цели
Мисијата, визијата и основните цели на SID банката се слично дефинирани како и оние на KfW банката за мали и за средни претпријатија, со нагласување на определени сектори во кои Словенија има компаративни предности. Долгорочните развојни цели на банката се однесуваат на следниве области:
* Меѓународни бизнис-трансакции и меѓународна економска соработка;
* Развој на мали и средни претпријатија и на претприемништвото;
* Истражување, развој и иновации;
* Заштита на опкружувањето, енергетска ефикасност и климатски промени;
* Регионален развој;
* Комерцијална и јавна инфраструктура.

## Активности и финансирање
Сите услуги на банката се поделени во неколку групи (именувани слично како и целите), при што како основен приоритет се нагласува развојот на општество на знаење и иновативно претприемништво. Во актите на банката се нагласува нејзината активност во областа на финансирањето на интернационализацијата на малите и средни претпријатија, во поддршката на финансирањето на истражувањето и развојот и на иновациите на малите и средни претпријатија, регионалниот развој во чии рамки малите и средни претпријатија имаат централно значење итн.
Основните извори на средства на SID се:
* средства на Владата на Словенија,
* средства од европските фондови,
* средства од Европската инвестициска банка, и
* издавање долгорочни хартии од вредност на меѓународниот финансиски пазар.

## Наводи

Категорија:Банки во Словенија
Народен театар „Јордан Хаџи Константинов – Џинот“

**Народен театар „Јордан Хаџи Константинов – Џинот“** — македонски театар, сместен во Велес, Македонија.

## Историја
Народниот театар „Јордан Хаџи Константинов – Џинот“ е основан во 1949 година. Театарот е наречен по македонскиот просветител Јордан Хаџи Константинов-Џинот, кој потекнува од Велес.

На 26 јуни 2014 година била пуштена во употреба новата зграда на Народниот театар „Јордан Хаџи Константинов – Џинот“. Изградбата на зградата, која зафаќа површина од 4.200 квадратни метри, траела шест години, а таа чинела 12 милиони евра.

## Организација и управа
Директор на театарот е глумецот Јордан Витанов, а уметнички директор е Васил Зафирчев.

## Претстави
* „Шестиот кат“ (според раскази на Драги Михајловски) - режија: Дејан Дамјановски; сценографија: Кирил Василев; костимографија: Елена Дончева; музика: Сашко Костов, 2015.

## Поврзано
* Велес

## Наводи

Категорија:Театри во Македонија
Елизабета Божиновска

**Елизабета Божиновска** — македонска атлетичарка.

## Животопис

## Кариера
Во 1980-тите години, Елизабета Божиновска поставила македонски рекорд во трчање на 800 метри, со време од 2:09,6 минути.

## Наводи

Категорија:Македонски атлетичари
Јукос

**Јукос** била руска нафтена компанија основана на 15 април 1993, која до неодамна била под контрола на Рускиот милионер Михаил Ходорковски. Откако компанијата банкротирала, Михаил Ходорковски во 2003 бил уапсен и пратен во затвор во Сибир. Седиштето на Јукос било во Москва, а официјално се распаднала на 1 август 2006.
Кадаиф

**Кадаиф** (, ) — левантска тестена пита потопена во сладок шеќерен сируп, наречен шербет, типичен за регионите кои беа во состав на поранешното Отоманско Царство. Тој е специјалитет на левантските земји (Либан, Јордан, Израел, Палестина, Сирија и Северен Египет). Скоро е ист со грчкиот и турскиот кадаиф.

## Начин на приготвување
Суровиот кадаиф се приготвува на следниов начин: Се прави тесто од бело брашно и јајца и се става во сад кој од долната страна е мрежест, нешто слично на сито. Потоа, од тој сад тестото се става во голема тепсија која е добро загреана на жар претходно нареден под неа. На тој начин се добива танок готов производ во вид на фиде кој се вади од тепсијата и лади. Од овој суров кадаиф се прави кадаифот за јадење така што се става во длабока тепсија, над него се истура одредена количина масло, па се печи во рерна или во пекарница. Откако ќе се испечи, врз него се налива густиот шеќерен сируп, односно шербетот.

## Варијанти на кадаиф
Најчеста варијанта на овој десерт е подготовка со меко бело сирење, како што е сирењето Набулси, кое се става во средината и се прекрива со тесто. Често на најгорниот слој се додава и црвена прехранбена боја, за да не мора да се пече долго време. Се украсува со искршени фстаци.

## Поврзано
*Тулумба
*Баклава
*Лапа
*Сутлијач
*Шербет

Категорија:Храна
Категорија:Македонска кујна
Категорија:Турска кујна
Категорија:Слатки
Категорија:Десерти
Категорија:Турцизми
Мало Пелистерско Езеро

**Мало Езеро** (**Мало Пелистерско Езеро**) — постглацијално ледничко езеро кое се наоѓа на планината Баба во рамките на Националниот парк Пелистер. Езерото се наоѓа во изворишниот дел на Црвен Река која е лева притока на реката Сапунчица на североисточната падина на планината Баба. Сместено е во вдлабнатина - цирк на надморска височина од 2.190 метри веднаш североисточно под самиот Партизански Врв висок 2.349 метри надморска височина. Настанокот на езерото датира во времето  на после ледничкиот (пост-ледничкиот) период пред околу 10 до 12.000 години. Малото Пелистерско Езеро зафаќа поввршина од 7.440 м2,  а неговата најголема должина измерена во правец југ - југозапад - исток - североисток изнесува 144 метри, додека најголемата широчина измерена во правец запад - исток изнесува 73 метри. Најголемата длабочина на езерото при висок водостој изнесува 3,35 метри, а при апсолутно најнизок водостој изнесува 2,35 метри, односно просечаната длабочина изнесува 2,85 метри. До езерото се стигнува по добро обелжеана планинарска патека која ги поврзува највисокиот врв Пелистер (1 час) и планинарскиот дом кај Големото Езеро (1,5 часа). Во езерото постои редок и помалуброен жив свет како полноглавци и ракчиња, а неговата вода често ја пијат дивите планински животни како дивите коњи, мечки и елени, но и стадата овци. Поради малата длабочина неговите води брзо се загреваат, поради што езерото е многу често посетено од капачи и планинари за време на летото.

## Галерија


Податотека:Malo-Ezero-Pelister-MK.JPG|Малото Езеро
Податотека:Vodite na Maloto Ezero na Pelister.JPG|Водите на Малото Езеро
Податотека:Vodite na Maloto Ezero-Pelister.JPG|Бистрите води на Малото Езеро
Податотека:Malo-Ezero-cirk.jpg|Поглед кон падината во која е циркот во кој се наоѓа Малото Езеро од планинарската патека која води кон врвот Пелистер
Податотека:Malo ezero, Pelister izgrejsonce.jpg|Изгрејсонце на Малото Езеро


## Наводи

## Поврзано
*Пелистерски Очи

Категорија:Леднички езера во Македонија
Даутбал (општина)

**Даутбал** (, *Димос Ореокастру*) — општина во Солунскиот округ на Егејска Македонија, денес во областа Централна Македонија, Грција. Административен центар е истоимениот град Даутбал.

## Населени места
Општината Даутбал е создадена на 1 јануари 2011 г. по законот „Каликратис“ со спојување на три стари општини: Даутбал, Мигдонија, Калитеја.

**''Напомена**: Називите на општинските единици „Мигдонија“ и „Калитеја“ не се однесуваат на ниедно постоечко место. Првата е наречена според горномакедонската област Мигдонија, согласно грчката политика на* *присвојување* *на древната историја на Македонија. Втората има произволен грчки назив.''

### Општинска единица Даутбал
мини|лево|Поранешната општина Даутбал на картата на некогашниот округ Солун. 
Општинската единица Даутбал го опфаќа само градот Даутбал (Ωραιόκαστρο, Ореокастро) во областа Вардарија.

### Општинска единица Калитеја
мини|десно|Поранешната општина Калитеја на картата на некогашниот округ Солун.

Општинската единица Калитеја со седиште во Градобор (Пендалофос) ги опфаќа следниве општински оддели и населени места во областа Вардарија:

:* Општински оддел Градобор
::* село Градобор (Πεντάλοφος, Пендалофос)

:* Општински оддел Џумаја 
::* село Џумаја (Μεσαίο, Месео) 
::* село Даутли (Μονόλοφο, Монолофо) 
::* село Ени Маала (Πετρωτό, Петрото)

:* Општински оддел Нареш
::* село Нареш (Νέα Φιλαδέλφεια, Неја Филаделфија)

:* Општински оддел Ново Село
::* село Ново Село (Νεοχωρούδα, Неохоруда)

### Општинска единица Мигдонија
мини|десно|Поранешната општина Мигдонија на картата на некогашниот округ Солун.

Општинската единица Мигдонија со седиште во Ајватово (Лити) ги опфаќа следниве општински оддели и населени места:

:* Општински оддел Ајватово
::* село Ајватово (Λητή, Лити)
::* село Антуполи (Ανθούπολη, Антуполи или Ανθόκηποι, Антокипи) 

:* Општински оддел Балџа
::* село Балџа (Μελισσοχώρι, Мелисохори)

:* Општински оддел Дремиглава
::* село Дремиглава (или Дремиглав; Δρυμός, Дримос)

## Поранешни села
На територијата на општината се наоѓаат и четири поранешни села: Камара, Карипци, Прнар и Трите Ана.

## Поврзано
* Вардарија
* Список на села во Солун

## Наводи

## Надворешни врски
* Портал на Општина Даутбал


Категорија:Општини во Егејска Македонија
Надворешна каротидна артерија

**Надворешната каротидна артерија** е гранка на заедничката каротидна артерија, од која се одделува во вратот. Нејзини гранки се: горна штитна артерија, јазична артерија, лицева артерија, нагорна голтникова артерија, потоа во паротидната ложа се одделуваат тилната и задната ушна артерија, а во висина на collum mandibulae се грани на горновилична и површинска слепоочна артерија. Надворешната каротидна артерија со своите гранки учествува во васкуларизацијата на ткивата и органите во главата и вратот: усната празнина, плунковите жлезди, голтникот, гркланот, штитната и паратироидните жлезди.

Категорија:Артерии
Големи Сундски Острови

мини|250п|Големите Сундски Острови

**Големи Сундски Острови** или **Големи Сунди** (, ) — група големи острови во рамките на Малајскиот Архипелаг. Многу од нив се во денешна Индонезија. Јава е најмал, но најнаселен. Суматра е на запад, веднаш спроти Малезија преку Молучкиот Проток. Борнео е голем остров (чиј индонезиски дел се нарекува Калимантан). На исток е Сулавеси (Целебес). Според некои дефиниции, големите Сундски Острови ги опфаќаат само Јава, Суматра и Борнео.

Заедно со Малите Сундски Острови ја сочинуваат целината наречена Сундски Острови.

## Управа
Големите Сундски Острови претежно припаѓаат на Индонезија. Островот Брунеј е поделен на Индонезија и Малезија. Го опфаќа цел Брунеј, покраините Централен, Источен, Западен, Северен и Јужен Калимантан во Индонезија и сојузните држави Сабах и Саравак и сојузната територија Лабуан во Малезија.

## Поврзано
* Мали Сундски Острови
* Сундски Острови
* Сундски Ров

## Наводи


Категорија:Острови на Индонезија
Категорија:Меѓународни архипелази
Список на разузнавачки агенции во Македонија

Ова е список на активни и поранешни разузнавачки агенции во Република Македонија.

## Активни
*  Сектор - Служба за воена безбедност и разузнавање (ССВБиР) (1991-) *(Воена служба)*
*  Управата за безбедност и контраразузнавање (УБК) (1991-) *(Полициска служба)* поранешно име: Дирекција за безбедност и контраразузнавање (ДБК)
*  Агенција за разузнавање (АР) (1991-) *(Цивилна служба)*

## Поранешни
*  Одделение за заштита на народот (ОЗНА), (13 мај 1944 - 13 март 1946)
*  Управата за државна безбедност (УДБА), (13 март 1946 - 1991) безбедоносна служба на СФРЈ
*  Контраразузнавачка служба (КОС), (13 март 1946-1991) контраразузнавачка служба на ЈНА
## Поврзано
Список на соработници со државна безбедност

## Наводи
Список на соработници со државна безбедност

Ова е **список на соработници со државна безбедност** издадена од Комисија за верификација на фактите на Македонија.

* 	Александар Назов
* 	Алија Ахмеди
* 	Беџет Јонуз Беџети
* 	Благоја Азески
* 	Благоја Ѓорѓи Иванов
* 	Божидар Кулевски
* 	Божин Сиљан Павловски
* 	Боро Дракуловски
* 	Бранко Панчев Цветков
* 	Вангел Гагачев
* 	Васил Тодор Костојчиновски
* 	Васил Тоциновски
* 	Владимир Илија Милчин
* 	Властимир Видоевски
* 	Властимир Јовановиќ
* 	Градимир Јовановиќ
* 	Доше Котевски
* 	Драги Душан Билески
* 	Ѓорѓи Видов
* 	Ѓорѓи Димче Тоновски
* 	Ѓунер Исмаил
* 	Живко Георгиевски
* 	Зоран Радомир Јовановски
* 	Иван Бабановски
* 	Исак Неби Ајрули
* 	Ице Дамчевски
* 	Јакуп Шехапи
* 	Јован Трпеновски
* 	Јордан Марко Спасески
* 	Јорданчо Борис Чеврески
* 	Југослав Јосифовски
* 	Кирил Илија Псалтиров
* 	Коста Лазар Балабанов
* 	Кочо Битољану
* 	Крсте Пендаровски
* 	Љубе Александар Чкламовски
* 	Љубомир Георгиевски
* 	Љубомир Данаилов Фрчковски
* 	Љубомир Фишиќ
* 	Љупчо Шапчевски
* 	Махи Иса Несими
* 	Миладин Арлам Стојанов
* 	Милован Мирко Стефановски
* 	Мирко Јован Буневски
* 	Мирослав Ладе Спироски
* 	Михајло Костуранов
* 	Никола Ѓончески
* 	Никола Ѓорѓи Темелковски
* 	Никола Костурски
* 	Паскал Гилевски
* 	Петар Филип Карајанов
* 	Петко Стефановски
* 	Петре Владо Крцоски
* 	Петре Наковски
* 	Растислав Љубомир Терзиоски
* 	Ристо Милчев
* 	Сејфедин Назми Харуни
* 	Сиљан Аврамовски
* 	Славе Рајовски
* 	Славчо Рашковски
* 	Слободан Богоевски
* 	Слободан Боро Катушевски
* 	Слободан Никола Угриновски
* 	Стеван Павлески
* 	Стефан Биткоски
* 	Томе Киро Серафимовски
* 	Томислав Чокревски
* 	Трајан Славе Петровски
* 	Трајко Батанџиовски
* 	Трајко Огненовски
* 	Фаредин Бајрам Мифтари
* 	Хаки Кадри Бедиу
* 	Хисен Муслиу
* 	Шабан Фаик Шеху

## Наводи
Шлезвиг-Холштајн (појаснување)

**[[Шлезвиг-Холштајн]]** — сојузна покраина во Германија.

**Шлезвиг-Холштајн**, исто така, може да се однесува на:

* Шлезвиг и Холштајн — посебни војводства
* Покраина Шлезвиг-Холштајн — поранешна покраина на Прусија
Торстен Албиг

**Торстен Албиг** (; р.  во ) — германски политичар од Социјалдемократската партија на Германија. На покраинските избори во Шлезвиг-Холштајн во 2012 година, Албиг станал министер-претседател на сојузната покраина Шлезвиг-Холштајн во Северна Германија. Од 2009 до 2012 година бил градоначалник на Кил, покраинскиот главен град на Шлезвиг-Холштајн.

Албиг е оженет и има две деца.

## Покраински избори 2012

Торстен Албиг бил предложен од неговата партија за министер-претседател во 2011 година по одлука на членството на партијата. На изборите во 2012 година, SPD освоил 30,4% од гласовите, недоволно да ја победи владејачката CDU која освоила 30,8% од гласовите. Обете, SPD и CDU, освоиле по 22 места во покраинскиот парламент, а изборниот резултат му дал право на Албиг да создаде владина коалиција со учество на Зелените и SSW, која е регионална партија и ги претставува данското и фризиското малцинство. Трите партии имаат тесно мнозинство во Ландтагот на Шлезвиг Холштајн со 35 од 69 места. Сепак, на назначувањето во парламентот, добил 37 од 69 можни гласа. Новосоздадената влада на Шлезвиг-Холштајн составена од SPD, Зелените и SSW никогаш претходно не била видена во германската историја.

Албиг го наследил Петер Хари Карстенсен на местото како министер-претседател на Шлезвиг-Холштајн.

## Наводи

## Надворешни врски

* Официјална страница

Категорија:Политичари од Социјалдемократската партија на Германија
Категорија:Луѓе од Бремен
Категорија:Родени во 1965 година
Категорија:Живи луѓе
Категорија:Родени во 1963 година
Белен

**Белен** може да се однесува на следниве градови во Германија:

* Белен (Саксонија) — град во округот Лајпциг, Саксонија
* Белен (Тирингија) — општина во округот Илм, Тирингија